Jeffrey Sachs

**Jeffrey David SACHS** (5-an de Novembro, 1954, en Detrojto (Miĉigano)) estas usona ekonomikisto, profesoro kaj direktoro de la Earth Institute ĉe Universitato Kolumbio. Sachs konsilis plurajn registarojn dum la transiro de komunismo al kapitalismo. De 2002 ĝis 2006 li estis speciala konsilisto de la Ĝenerala Sekretario de Unuiĝintaj Nacioj kaj poste de la posteulo de Kofi Annan ĉe UN, Ban Ki-moon, ĝis 2016.

## Starpunktoj 
Laŭ Jeffrey Sachs, ĉiuj landoj devas komune fari publikajn investojn por eviti la plej grandajn riskojn, kiujn alfrontas la mondo, kiel ekzemple klimata ŝanĝo , perdo de biodiverseco , rapida loĝantarkresko kaj ekstrema malriĉeco. La kostoj de ĉi tiuj investoj ne estas altaj, precipe se ili estas juste distribuitaj tra la landoj. Laŭ Sachs, la problemo ne estas tiom, ke estas grandega kvanto da laboro farenda por preventi katastrofojn, sed ke ŝajnas ankoraŭ neeble atingi tutmondan interkonsenton eĉ pri limigitaj mezuroj.

Laŭ Sachs, ŝanĝi nian nunan energisistemon, kiu portas la riskon de detruega klimata ŝanĝo, al daŭripova energisistemo, kiu povas limigi klimatan ŝanĝon, verŝajne kostus malpli ol 1% de la tutmonda jara enspezo.

Efektivigi progresemajn kontraŭkoncipigajn politikojn por malrapidigi senbridan loĝantarkreskon en la plej malriĉaj landoj kostus malpli ol dekonon de unu procento de la jara enspezo de riĉaj landoj.

Fini ekstreman malriĉecon (supervivi per malpli ol 1 dolaro tage) ankaŭ kostas malpli ol 1% de la jara enspezo de riĉaj landoj. Ĉi tiu sumo sufiĉas por la esencaj investoj bezonataj en la plej malriĉaj landoj por levi ilin el la malriĉeckaptilo (kaj eĉ ĉi tiu modesta sumo por la malriĉuloj estas bezonata nur provizore, probable nur ĝis 2025).

Laŭ evolu-ekonomiisto Jeffrey Sachs, la ĉefa problemo ne estas la manko de raciaj kaj pageblaj solvoj, sed la homa nekapablo atingi la tutmondan kunlaboron necesan por efektivigi ĉi tiujn solvojn.

Kiel la eminenta brita evoluekonomiisto Paul Collier, Sachs kredas, ke ekzistas rekta ligo inter malriĉecredukto kaj kreskanta internacia sekureco. Ekonomiaj krizoj kondukas al malsanoj , malsato kaj indigno, facile kreante bredejon por terorismo. Tial gravas, ke la okcidenta mondo repripensu evoluhelpon : ne per provizado de malgrandaj sumoj jaron post jaro por malhelpi plian malriĉecon, sed per investado signife en lando dum periodo, tiel helpante tiun landon ekonomie.

Sachs ankaŭ pledas por investi en sanservo : sana loĝantaro stimulas ekonomian disvolviĝon. En siaj paroladoj kaj intervjuoj, Sachs plurfoje emfazas la fareblecon de la Jarmilo-Evoluigaj Celoj , nomante ilin "tre praktikaj, fareblaj, tute simplaj aferoj."

La 19-an de februaro 2025, Sachs faris preelgon en la Eŭropa Parlamento, alvokante Eŭropon liberiĝi de la usona influo kaj evoluigi sian propran eksteran politikon. 

## Verkaro 
Li verkis multajn verkojn pri ekonomiko kaj lastatempe pri malriĉeco kaj la klopodoj de Unuiĝintaj Nacioj kontraŭ tio kaj la projekto *Millennium*. En sia lasta verko "*The End of Poverty : Economic Possibilities for Our Time*" (La fino de malriĉeco. Kiel atingi ĝin niatempe?) li fruntas la problemon de malriĉeco ekde la vidpunkto de tutmondiĝo. Tiu libro ĝuas enkondukon de kantisto Bono.

* Sachs, Jeffrey (2015)*The Age of Sustainable Development.*
* Sachs, Jeffrey (2008). *Common Wealth: Economics for a Crowded Planet* Penguin Press HC ISBN 978-1594201271

* Humphreys, Macartan, Sachs, Jeffrey, and Stiglitz, Joseph (eds.). "*Escaping the Resource Curse*" Columbia University Press ISBN 978-0-231-14196-3

* Sachs, Jeffrey (2005). *The End of Poverty: Economic Possibilities for Our Time* Penguin Press HC ISBN 1-59420-045-9
* Sachs, Jeffrey (2003). *Macroeconomics in the Global Economy* Westview Press ISBN 0-631-22004-6
* Sachs, Jeffrey (2002). *A New Global Effort to Control Malaria (Science)*, Vol. 298, October 4, 2002
* Sachs, Jeffrey (2002). *Resolving the Debt Crisis of Low-Income Countries (Brookings Papers on Economic Activity)*, 2002:1
* Sachs, Jeffrey (2001). * The Strategic Significance of Global Inequality (The Washington Quarterly)*, Vol. 24, No. 3, Summer 2001
* Sachs, Jeffrey (1997). *Development Economics* Blackwell Publishers ISBN 0-8133-3314-8
* Sachs, Jeffrey and Pistor, Katharina. (1997). *The Rule of Law and Economic Reform in Russia (John M. Olin Critical Issues Series (Paper))* Westview Press ISBN 0-8133-3314-8
* Sachs, Jeffrey (1994). ''Poland's Jump to the Market Economy (Lionel Robbins Lectures)* MIT Press ISBN 0-262-69174-4
* Sachs, Jeffrey (1993). *Macroeconomics in the Global Economy* Prentice Hall ISBN 0-13-102252-0
* Sachs, Jeffrey (ed) (1991). *Developing Country Debt and Economic Performance, Volume 1 : The International Financial System (National Bureau of Economic Research Project Report)* University of Chicago Press ISBN 0-226-73332-7
* Sachs, Jeffrey and Warwick McKibbin* Global Linkages: Macroeconomic Interdependence and Co-operation in the World Economy*, Brookings Institution, June, 277 pages. (ISBN 0-8157-5600-3)
* Sachs, Jeffrey (ed) (1989). *Developing Country Debt and the World Economy (National Bureau of Economic Research Project Report)* University of Chicago Press ISBN 0-226-73338-6
* Bruno, Michael and Sachs, Jeffrey (1984), "*Stagflation in the World Econom''y"

## Referencoj 
Kategorio:Usonaj ekonomikistoj